ΚΑΝΟΝΙΣΜΟΣ (ΕΚ) αριθ. 1637/95 ΤΗΣ ΕΠΙΤΡΟΠΗΣ της 5ης Ιουλίου 1995 για τροποποίηση των κανονισμών (ΕΟΚ) αριθ. 584/92, (ΕΚ) αριθ. 1588/94 και (ΕΚ) αριθ. 629/95 όσον αφορά τη μεταβατική προσαρμογή ορισμένων διατάξεων που αφορούν τις εισαγωγές στην Κοινότητα ορισμένων προϊόντων του τομέα του γάλακτος και των γαλακτοκομικών προϊόντων που προέρχονται από τη Δημοκρατία της Πολωνίας, τη Δημοκρατία της Ουγγαρίας, την Τσεχική Δημοκρατία, τη Σλοβακική Δημοκρατία, τη Δημοκρατία της Βουλγαρίας και τη Ρουμανία για την εφαρμογή της συμφωνίας επί της γεωργίας που έγινε στο πλαίσιο των διαπραγματεύσεων του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με την προσαρμογή και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι, για να ληφθεί υπόψη το υπάρχον καθεστώς εισαγωγών στον τομέα του γάλακτος και των γαλακτοκομικών προϊόντων και εκείνο που απορρέει από τη συμφωνία επί της γεωργίας που έγινε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, είναι αναγκαία μεταβατικά μέτρα για την προσαρμογή των δασμολογικών παραχωρήσεων όσον αφορά τη μερική απαλλαγή από την εισφορά κατά την εισαγωγή ορισμένων γαλακτοκομικών προϊόντων που προέρχονται από τη Δημοκρατία της Πολωνίας, τη Δημοκρατία της Ουγγαρίας, την Τσεχική Δημοκρατία, τη Σλοβακική Δημοκρατία, τη Δημοκρατία της Βουλγαρίας και τη Ρουμανία 7 ότι, στον κανονισμό (ΕΟΚ) αριθ. 584/92 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 3337/94 (3), για τη μείωση της εισφοράς κατά την εισαγωγή, ορισμένων προϊόντων του τομέα του γάλακτος και των γαλακτοκομικών προϊόντων, που έχει προβλεφθεί από τις συμφωνίες μεταξύ της Ευρωπαϊκής Κοινότητας και της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας έχουν προβλεφθεί ορισμένες λεπτομέρειες εφαρμογής όσον αφορά τις δασμολογικές ποσοστώσεις εισαγωγής που άνοιξαν με προτιμησιακούς όρους μειώσεως της εισφοράς κατά την εισαγωγή 7 ότι, λαμβάνοντας υπόψη την αντικατάσταση των εισφορών από δασμούς από την 1η Ιουλίου 1995, πρέπει να γίνει μεταβατική προσαρμογή των διατάξεων αυτών 7 ότι, στον κανονισμό (ΕΚ) αριθ. 1588/94 της Επιτροπής της 30ής Ιουνίου 1994 για τη μείωση από την εισφορά κατά την εισαγωγή ορισμένων προϊόντων του τομέα του γάλακτος και των γαλακτοκομικών προϊόντων που έχει προβλεφθεί από τις συμφωνίες μεταξύ της Ευρωπαϊκής Κοινότητας, αφενός, και της Δημοκρατίας της Βουλγαρίας και της Ρουμανίας, αφετέρου (4), όπως τροποποιήθηκε τελευταία από τον κανονισμό (ΕΚ) αριθ. 845/95 (5), έχουν προβλεφθεί ορισμένες λεπτομέρειες εφαρμογής όσον αφορά τις δασμολογικές ποσοστώσεις εισαγωγής που άνοιξαν με προτιμησιακούς όρους μειώσεως της εισφοράς κατά την εισαγωγή 7 ότι, λαμβάνοντας υπόψη την αντικατάσταση των εισφορών με δασμούς από την 1η Ιουλίου 1995, πρέπει να γίνει μεταβατική προσαρμογή των διατάξεων αυτών 7 ότι στον κανονισμό (ΕΚ) αριθ. 629/95 της Επιτροπής της 23ης Μαρτίου 1995 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, για τη διαχείριση ορισμένων δασμολογικών ποσοστώσεων υπέρ της Ουγγαρίας και της Βουλγαρίας που θεσπίστηκαν με τον κανονισμό (ΕΚ) αριθ. 3379/94 του Συμβουλίου (6), έχουν προβλεφθεί ορισμένες λεπτομέρειες της εφαρμογής όσον αφορά τις δασμολογικές ποσοστώσεις εισαγωγής και τους προτιμησιακούς όρους απαλλαγής ή μειώσεως της εισφοράς κατά την εισαγωγή 7 ότι, λαμβάνοντας υπόψη την αντικατάσταση των εισφορών με δασμούς από την 1η Ιουλίου 1995, πρέπει επίσης να γίνει μεταβατική προσαρμογή των διατάξεων αυτών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1995/96, στους κανονισμούς (ΕΟΚ) αριθ. 584/92, (ΕΚ) αριθ. 1588/94 και (ΕΚ) αριθ. 629/95, κάθε φορά που απαντάται ο όρος «εισφορά» αντικαθίσταται από τον όρο «δασμός».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995 έως τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουλίου 1995.

Για την Επιτροπή Franz FISCHLER Μέλος της Επιτροπής